Μυγδονιακός

Ο Μυγδονιακός αποτελεί τον πιο δυναμικά ανερχόμενο σύλλογο γυναικείας πετοσφαίρισης στην ευρύτερη περιοχή της Θεσσαλονίκης.

Ιστορική Αναδρομή 

Ο Αθλητικός Εκπολιτιστικός Σύλλογος Μυγδονίας - Μυγδονιακός συμπλήρωσε πρόσφατα δέκα χρόνια από την ίδρυσή του και ταυτόχρονα δέκα χρόνια δραστηριότητας και αδιάλειπτης ενασχόλησης με την γυναικεία πετοσφαίριση.
Αμέσως μετά την κατασκευή του Δημοτικού Γυμναστηρίου Μυγδονίας "Παναγιώτης Νέτσικας" στο Δρυμό,  27 Ιουλίου του 2007, δόθηκε η ευκαιρία στον καθηγητή φυσικής αγωγής κο Χρυσάφη Χαράλαμπο μαζί με φίλους του volley να υλοποιήσουν ένα κοινό τους όραμα για ένα αθλητικό σύλλογο που θα απευθυνόταν κυρίως στα κορίτσια της τοπικής κοινωνίας, με στόχο να τους δώσουν μία διέξοδο απασχόλησης διαφορετική αυτής των παραδοσιακών αθλημάτων για αγόρια. Βασισμένοι  στην αρχαιοελληνική παράδοση του τόπου δεν μπορούσαν παρά να ονομάσουν αυτό το σύλλογο "Μυγδονιακό" διασφαλίζοντας με αυτό τον τρόπο ότι θα κρατήσουν ζωντανή την προέλευση των  γηγενών κατοίκων της περιοχής από τον Γενάρχη Μύγδων, γιού του θεού Άρη και της νύμφης Καλλιόπης.

Η σύντομη 10 ετής ιστορία του Μυγδονιακού δεν τυγχάνει μόνο διακρίσεων της γυναικείας ομάδας, αλλά και των ομάδων υποδομών, αποτέλεσμα της μεθοδικής και οργανωμένης δουλειάς που έχει ξεκινήσει από το 2007 στις ακαδημίες του συλλόγου και συνεχίζεται. Στον Αθλητικό Εκπολιτιστικό Σύλλογο Μυγδονίας λειτουργούν μέχρι σήμερα μόνο τμήματα volley κοριτσιών και ενόργανης γυμναστικής, τα οποία πλαισιώνουν κυρίως παιδιά και από τα τέσσερα δημοτικά διαμερίσματα, Δρυμού, Λητής, Μελισσοχωρίου  και Ασσήρου.

Τίτλοι & Διακρίσεις 
 2013 - 2014: Άνοδος της γυναικείας ομάδας στην 1η Τοπική Κατηγορία
 2015 - 2016: Πρωταθλήτρια της 1ης Τοπικής Κατηγορίας Γυναικών
 2015 - 2016: Φιναλίστ Κυπέλλου Γυναικών ΕΠΕΣΘ
 2016 - 2017: Συμμετοχή έως την Β' φάση του  Κυπέλλου Ελλάδας πετοσφαίρισης γυναικών 2015-2016 
 2016 - 2017: Δευτεραθλήτρια Β' Εθνικής Κατηγορίας Γυναικών
 2016 - 2017: Φιναλίστ Κυπέλλου Γυναικών ΕΠΕΣΘ
 2016 - 2017: Αργυρό μετάλλιο Παγκορασίδων ΕΠΕΣΘ
 2017 - 2018: Δευτεραθλήτρια Β' Εθνικής Κατηγορίας Γυναικών
2018 - 2019: Δευτεραθλήτρια Β' Εθνικής Κατηγορίας Γυναικών
2018 - 2019: Φιναλίστ Κυπέλλου Γυναικών ΕΠΕΣΘ
2018 - 2019: 4η θέση στο Πρωτάθλημα Κορασίδων της ΕΠΕΣΘ
2018 - 2019: Αργυρό μετάλλιο Παγκορασίδων ΕΠΕΣΘ & 5η θέση στο Πανελλήνιο Τουρνουά Παγκορασίδων
2019 - 2020: Στη φάση των 8 στο Πρωτάθλημα Κορασίδων της ΕΠΕΣΘ
2019 - 2020: Αναστολή & ακύρωση Πρωταθλημάτων
2020 - 2021: Αναστολή & ακύρωση Πρωταθλημάτων
2021 - 2022: 4η θέση στο Πρωτάθλημα Β' Εθνικής Κατηγορίας Γυναικών

Σύνθεση ομάδας γυναικών

Τμήματα Υποδομών (Αναπτυξιακών) Κ18 (Κορασίδων), Κ21 (Νεανίδων) & Κ16 (Παγκορασίδων) 
Προπονητής: Ευστρατία Κοκκίνου

Τμήματα Ακαδημιών 
Προπονητές 2021 - 2022: Ειρήνη Λάκη, Γεώργιος Δερέκης, Γεωργία Σταλιοπούλου

Προπονητές 2020 - 2021: Ελένη Μποσταντζόγλου, Βικτώρια Χατζίκου, Ειρήνη Λάκη

Η αξιόλογη δουλειά στα τμήματα κορασίδων, παγκορασίδων, μίνι & ακαδημιών στο βόλεϊ του Μυγδονιακού έχει σαν συνέπεια τα τμήματα να αναδεικνύουν συνεχώς νέα ταλέντα τα οποία προωθούνται προς το γυναικείο τμήμα.

Έδρα 
Έδρα της ομάδας είναι το κλειστό δημοτικό γυμναστήριο Παναγιώτης Νέτσικας (ΔΓ Μυγδονίας) στο δημοτικό διαμέρισμα του Δρυμού Θεσσαλονίκης του Δήμου Ωραιοκάστρου και οι προπονήσεις γίνονται στο εν λόγω γυμναστήριο.

Παραπομπές

Εξωτερικοί σύνδεσμοι - Πηγές 
 Μυγδονιακός Volley, επίσημος ιστότοπος
 ΕΝΩΣΗ ΠΕΤΟΣΦΑΙΡΙΚΩΝ ΣΩΜΑΤΕΙΩΝ ΘΕΣΣΑΛΟΝΙΚΗΣ Ε. Πε. Σ. Θ.
 Μπλακ Άουτ της ΔΕΗ στον αγώνα Μυγδονιακού - Νίκης Αλεξανδρούπολης www.volleyplanet.gr

Θεσσαλονικη
Μυγδονιακός Α.Ε.Σ.Μ.